钦定古今图书集成/明伦汇编/官常典/第738卷 > 齐汪
## 钦定古今图书集成/明伦汇编/官常典/第738卷 > 齐汪

按《天台县志》：“汪字源澄，大坊人。孝友忠义，挺出侪辈。
登正统丙辰进士，累官车驾司郎中。英庙土木之变，
汪与尚书王佐、学士曹鼐死之。初，北骑猝至，文武官
军逾山而逃。或劝汪亟回，汪曰：‘吾闻扈驾而出，未闻
先驾而入也’。竟死其难。祀乡贤。”有都御史杨善《赠汪
扈驾北征》诗云：“扈跸旌旗出锦州，知君志与国同忧”
义明主辱身先死，厉鬼犹思斩寇仇。边笳夜奏孤猿
泪，南马秋嘶老鹤愁。忠魂惊破羌人胆，圣主南还气
始酬。